नाबालिग के शरीर से बाहर आ गई थीं आंतें, सिर में भी चाकू घोंपा था
दिल्ली के शाहबाद डेयरी इलाके में 28 मई को 16 साल की लड़की की चाकू मारकर हत्या कर दी गई थी। उसकी पोस्टमार्टम रिपोर्ट सामने आई है। रिपोर्ट में कहा गया है कि चाकू के वार से मृतका की आंते बाहर निकल आईं थी। The intestines had come out of the minor's body, the knife was also stabbed in the head
दिल्ली के शाहबाद डेयरी इलाके में 28 मई को 16 साल की लड़की की चाकू मारकर हत्या कर दी गई थी। उसकी पोस्टमार्टम रिपोर्ट सामने आई है। रिपोर्ट में कहा गया है कि चाकू के वार से मृतका की आंते बाहर निकल आईं थी। इसका अलावा कुछ बॉडी पार्ट्स भी बाहर लटक गए थे। उसके सिर में भी चाकू घोपा गया था। पुलिस ने इस हत्या के आरोपी साहिल को गिरफ्तार कर लिया है।
पुलिस को अस्पताल से 17 पन्नों की चार्जशीट मिली है।
मृतका के शरीर पर चाकू के 16 घाव
रिपोर्ट में खुलासा हुआ है कि आरोपी नाबालिग लड़की पर कई बार चाकुओं से वार किए। यहां तक कि उसने पीड़िता के सिर में भी चाकू घोंप दिया और फिर सिर को पत्थर से कुचला। पीड़िता के शरीर पर चोट के कई निशान मिले हैं। उसके सिर की हड्डियों में दरारें और चोटें पाई गई हैं।
सूत्रों ने कहा है कि पीड़िता के शरीर पर चाकुओं के 16 घावों में से सबसे ज्यादा घाव कंधे और कमर के हिस्से में मौजूद हैं। साथ ही, उसके शरीर में कई हड्डियां टूटी मिलीं। ये दर्शाता है कि उसकी हत्या किस क्रूरता के साथ की गई। डॉक्टरों के मुताबिक शरीर पर गहरे जख्मों के कई निशान हैं।
चाकू और जूते बरामद
पुलिस ने 1 मई को मर्डर वेपन चाकू के साथ-साथ जूते बरामद किए हैं। इन्हें जांच के लिए फॉरेंसिंक लैब में भेज दिया गया है।
पुलिस का कहना है कि 28 मई को नई दिल्ली के शाहबाद डेयरी इलाके में 20 साल के साहिल नाम के व्यक्ति ने नाबालिग की कई बार चाकुओं से वार करके हत्या कर दी और सिर को पत्थर से कुचल दिया था।घटना के बाद आरोपी को पुलिस ने यूपी के बुलंदशहर से गिरफ्तार किया था।
इस घटना का एक सीसीटीवी फुटेज भी वायरल हुआ था जिसमें साहिल को कथित तौर पर लड़की पर चाकू से कई बार वार करते हुए दिखाया गया है। जब वह जमीन पर गिर गई तब भी उसने चाकू मारना जारी रखा। साहिल ने उसे लात भी मारी और फिर पास में पड़े एक बड़े से पत्थर को उठाया और उसके सिर पर दे मारा। फ़ुटेज में ये भी दिखाया गया कि लोग घटना को देखने के बाद भी कुछ नहीं कर रहे हैं।
हत्या से जुड़ी ये खबर भी पढ़ें: 
दिल्ली में नाबालिग लड़की की सड़क पर हत्या, आरोपी गिरफ्तार:बॉडी पर चाकू के 16 जख्म मिले, पत्थर पटकने से सिर फटा
दिल्ली में लड़की की चाकू से गोदकर हत्या करने वाला आरोपी साहिल (20) पकड़ा गया है। पुलिस ने उसे सोमवार दोपहर 3 बजे बुलंदशहर से गिरफ्तार किया है। साहिल के मकान मालिक ने बताया कि उसके पिता का नाम सरफराज है और वह 2 साल से अपने परिवार के साथ बरवाला की जैन कालोनी में रह रहा था। पढ़ें पूरी खबर...